America de Nord, între timp, este împărțită în mai multe națiuni feudale din lumea a treia. Cea mai mare țară, Statele Creștine ale Americii ("Christian States of America", CSA), cuprinde 17 state de-a lungul coastei de est și se află sub dominația dictatorială a bătrânului Lyndon B. Johnson. În 1990, "Regatul Mississippi" este anexat, devenind al 18-lea stat. "Republica Evanghelică a Texasului" include Texas, Oklahoma, New Mexico și statul mexican Coahuila și este aliat cu Statele Unite ale Arabiei. Un popor al "Munților Stâncoși" există, dar este împărțit între fracțiuni tribale mici. "Pentecostal Gilead Heartland " include Ohio, Kentucky, Michigan și Tennessee. Există și o națiune mormonă, deși se află mai degrabă în Missouri decât în Utah. În 1990, o încercare a Statelor Creștine ale Americii de a anexa "Regatul Louisiana", alimentată de dorința lui Lyndon Johnson de a revendica Texasul, a dus la Războiul din Golful Mexic.